El moviment veïnal reprèn els talls de l'N-340, que seran mensuals fins l'alliberament de l'AP-7 al desembre - EbreDigital.cat\nACN (Amposta) – El moviment veïnal ‘Prou! AP-7 Gratuïta Ja’ reprendrà aquest dissabte a la tarda els talls de la N-340 amb una nova protesta a l’altura de les Cases d’Alcanar (Montsià). El Departament d’Interior ha autoritzat novament les protestes, després de denegar el permís per als talls setmanals durant l’últim mes amb l’argument que l’assistència no superava les 20 persones. A partir d’ara, però, els veïns han anunciat que els talls seran mensuals, alternativament a les Cases d’Alcanar i Amposta, fins el 31 de desembre, quan està previst que s’aixequin les barreres dels peatges de l’AP-7 entre Salou i Alacant per la finalització de la concessió. Volen denunciar, així, que la construcció d’onze rotondes “destrossarà” la N-340 i la convertirà en una via urbana. També reclamen que es mantingui la gratuïtat de les autopistes que finalitzen la concessió i rebutgen la implantació de la vinyeta per finançar el seu manteniment.\nEls veïns tornen aquest dissabte a la carretera amb el 231è tall per exigir la gratuïtat de les vies ràpides públiques i que es paralitzi la construcció de les onze rotondes al tram ebrenc de la N-340. Serà a les cinc de la tarda i tindran la mateixa durada, 45 minuts. A partir d’aquest moment , però, ja no seran setmanals, sinó mensuals, i tenen també data de finalització: el 31 de desembre. “Ho farem a les Cases d’Alcanar i Amposta perquè són els llocs que es veuran ara afectats per la construcció de noves rotondes“, ha precisat el portaveu del moviment veïnal, Llorenç Navarro. El moviment veïnal treballa ara, d’una banda, amb la prioritat de posar en entredit les rotondes. També en l’àmbit administratiu, requerint formalment informació urbanística i sobre contractes a ajuntaments com Alcanar o l’Ametlla de Mar i, aquesta mateixa setmana, també Tortosa i Amposta, dades que seran utilitzades per elaborar un estudi. “Volem informar la gent com converteixen la nacional en una carretera urbana com volen els nostres representants“, ha clarificat Navarro, tot recordant que aquesta configuració deixaria la N-340 com a “inviable” per contribuir al desenvolupament econòmic de les Terres de l’Ebre. Al darrere de tot plegat, els veïns creuen que s’hi podrien amagar “interessos urbanístics“.\nEl segon gran front continua sent la campanya informativa per exigir que les autovies i autopistes de l’Estat continuïn sent gratuïtes en el futur davant l’amenaça de la implantació de la vinyeta com a impost per garantir el manteniment d’aquestes infraestructures. Un model que, consideren, permetrà perpetuar els beneficis de les concessionàries i les grans constructores de les últimes dècades, especialment després, segons denuncien, que la concessió de l’AP-7 hauria d’haver finalitzat fa més de 20 anys enrere.Bonificacions de Peníscola a TorreblancaD’altra banda, el govern espanyol aplicarà des d’aquest diumenge les bonificacions dels peatges de l’AP-7 en el tram entre Peníscola i Torreblanca (Castelló), que prolongarà les que ja s’apliquen entre Peníscola i l’Hospitalet de l’Infant per treure el trànsit pesant de la N-340. Així, els camions se veuran obligats a passar per l’AP-7 amb una rebaixa del 50% aquells que efectuïn trajectes interns i del 42,53% els de llarg recorregut.\nDissabte tornem a tallar la #N340 per informar del cobrament de la #Vinyeta i per l'alliberament de TOTES les autopistes de peatge.\n264 dies per #AP4 i ##AP7 gratuïta. pic.twitter.com/hduLGm0b3j\n— Prou!AP7 Gratuïta Ja (@ap7GratuitaJa) April 12, 2019


Reducció de velocitat a 90km/h en carreteres convencionals - SF Advocats Barcelona\nAnhelada des de fa anys, és una de les iniciatives estrelles presa per la DGT des que, a mitjans de l'any passat, Pere Navarro prengués els comandaments de l'organisme. Es pren amb l'esperança que ajudi a reduir la sinistralitat global de les carreteres, fins situar-la en l'objectiu de 37 morts per milió d'habitants, enfront dels 39 que hi ha actualment.\nPer això s'ataca directament a les vies secundàries, on més persones moren en accidents de trànsit: el 2017, gairebé el 77% de tots els morts en vies interurbanes. La velocitat inadequada és la causa principal en el 20% dels casos. I per la mateixa raó, es fixa en 80 km / h el màxim permès a camions, furgonetes, autocaravanes i remolcs ja que es considera que si el diferencial de velocitat d'aquests vehicles és molt gran pel que fa als turismes, el risc d'accident es multiplica per sis. Aquest límit és comú en la gran majoria dels països de la Unió Europea.\nEls autobusos, donada la seva baixíssima sinistralitat, podran desplaçar-se a la mateixa velocitat que els cotxes. A Espanya té una ràtio de morts un 40% menor respecte a la ràtio de la UE. Hi haurà una excepció: els autobusos que no tinguin cinturó de seguretat no podran circular a més de 80 km / h en aquestes vies.\nAixí mateix, desapareixen les diferències de topalls que existien entre motos i turismes. Els límits que es modifiquen es van fixar a principis dels anys 80 del segle passat quan amb prou feines existien quilòmetres en vies d'alta capacitat. Cal recordar que aquesta rebaixa no té efectes encadenats amb altres vies en què existia un límit inferior. És a dir, les de 90 km / h es mantindran amb aquest límit, les de 80 km / h igual ..\nEls 90 km / h en carreteres convencionals equiparen a Espanya amb altres països de la UE com Itàlia, Portugal, Grècia o la República Txeca. De fet, era un vell anhel de Navarro, qui ja va intentar treure aquesta reforma endavant en 2011, però que va aparcar per les eleccions generals. També va estar a l'agenda de Maria Seguí, la seva predecessora en el càrrec.\nNOMÉS AFECTA AL 8% DE LA XARXA ESPANYOLA\nLa iniciativa afecta tot just al 8% dels 148.000 quilòmetres de carreteres de doble sentit que hi ha a Espanya, per la qual cosa vindrà acompanyada d'altres. Navarro ja va deixar clar ahir que «hi ha d'haver una major vigilància i control per part de les corresponents policies i de millores i actuacions en el disseny de les infraestructures per part dels titulars de la via».\nEn aquest sentit, la mateixa DGT ultima un enduriment de les sancions per velocitat. En concret, si fins ara a les vies limitades a 90 km / h només es perdien punts (i 300 euros) a partir dels 121 km / h, l'objectiu és reduir aquest llindar als 111 km / h. I l'enduriment afectarà els nous trams de 90 i a tots els existents amb anterioritat. La seva tramitació, però, arribarà més tard ja que forma part d'una reforma més àmplia de la Llei de Trànsit i Seguretat Viària.\nL'adopció del nou límit ha estat ben acollida per les associacions de víctimes i no tant per les de conductors, però coincideixen que si es baixa el ritme del trànsit, poden augmentar els avançaments que estan en l'origen dels accidents més greus: les col·lisions frontals.


2 juny, 2017 - La Nostra Escola Comarcal\nDaily Archives: 2 juny, 2017\nUna vesprada màgica a la Casa Cultura de Picassent gaudint de l’espectacle en anglès THE SHOW.\nUn espectacle preparat i protagonitzat per les classes de 4t de Primària. Músics, ball, dansa, mim, humor… Xe quina canya d’alumnat! Ho passàrem genial.\nGràcies colla d’artistes per fer-nos gaudir!!\n2 juny, 2017 Leave a comment2017, General, Primària, Segon CicleBy Paco Vidal\nL’ESCOLA ENS CANTA!!\nEl pròxim dimecres, 7 de juny, arriba el concert de les corals de La Comarcal. Un esdeveniment que, de segur, ens farà gaudir amb les dues corals i amb cançons de diversos tipus i estils. Tindrem també la col·laboració del company i cantautor Albert Bertomeu. Recomanem que no s’ho perda ningú!! Anoteu a l’agenda: dimecres,…\n2 juny, 2017 Leave a comment2017, GeneralBy Paco Vidal


- Sant Quirze Musical\t28/06/2016 La comunitat educativa es troba a Can Barra per compartir experiències i final de curs\tEl celler de Can Barra va acollir divendres una nova edició de la Trobada de la Comunitat Educativa. Professorat, personal docent i no docent, educadors i educadores, membres d’ampes, personal del sector privat com escoles d’idiomes i acadèmies, es van reunir en el marc d’aquest acte per homenatjar professorat recentment jubilat i, alhora, compartir experiències ara que finalitza el curs escolar.\nL’acte va estar presidit per l’alcaldessa, Elisabeth Oliveras, i la regidora d’Educació, Maria Domingo, que van compartir escenari amb tres dels professors homenatjats: Juli Moltó, de l’escola Taula Rodona, i Núria Casanovas i Pia Buxeda, de l’escola El Turonet. Montserrat Arqué, del Taula, va excusar la seva assistència.\nLa projecció d’un vídeo va servir per recórrer les trajectòries d’aquests professionals, que valoren molt positivament la seva experiència i aportació al món educatiu.\nTal i com va manifestar l’alcaldessa, Elisabeth Oliveras “la tasca que desenvolupeu tots els que avui ens acompanyeu és clau per al municipi i per al nostre futur. Formar persones, educar-les no només en coneixements, sinó en valors, és essencial. Per tot això, us vull agrair aquesta feina, i la vocació que sens dubte cal tenir perquè es tracta d’una professió que es viu molt intensament i alhora, que ens aporta moltíssim”.\nTant professors com les direccions de les escoles, van voler intervenir per recordar les feines dels companys i companyes. A continuació, els exteriors del celler, van ser l’agradable escenari per compartir conversa i posar en comú la fi del curs i l’inici de nous projectes i propostes de cara al setembre.


Leroy Merlin inaugura la seva botiga a Girona - Diari de Girona\nLeroy Merlin inaugura la seva botiga a Girona\nL'establiment, situat a la zona de l'Avellaneda, té més d'11.500 metres quadrats de superfície comercial\nacn | girona 12.06.2019 | 14:17\nLeroy Merlin inaugura la seva botiga a Girona Leroy Merlin\nEl gegant del bricolatge Leroy Merlin ha inaugurat aquest dimecres la seva primera botiga a Girona, que ha suposat una inversió de 31 milions d'euros (MEUR) i ha permès creat més de 200 nous llocs de treball (sumant tant els directes com els indirectes). L'establiment, situat a la zona de l'Avellaneda, compta amb més d'11.500 metres quadrats de superfície comercial. Ofereix fins a 29.000 referències en estoc i 330.000 més sota comanda. La botiga, que a partir de demà s'obrirà al públic, se suma als vint punts de venda que la companyia ja té a Catalunya (tres dels quals, a comarques gironines). El director de Leroy Merlin a Girona, José Felipe Gómez, ha subratllat que l'establiment té "una clara vocació de servei" al comprador, amb l'objectiu de "fidelitzar-lo a través de l'ús i l'experiència amb els nostres productes".\nSituada a la zona comercial de l'Avellaneda (al carrer Astúries, 66), al costat del supermercat Esclat, la botiga que Leroy Merlin obre a Girona ha suposat una inversió de 31 milions d'euros. L'establiment compta amb més d'11.500 metres quadrats de superfície, dels quals 7.000 corresponen a la zona de vendes, 3.000 més es destinen a patis de materials i els 1.500 restants, al món de la jardineria.\nLa botiga compta amb 29.000 referències en estoc i n'ofereix més de 330.000 sota comanda. Segons destaca Leroy Merlin en un comunicat, l'establiment és "un model de gestió eficient dels recursos i respecte per al medi ambient". Compta amb plaques solars (amb una potència instal·lada de 55,6 kWp), tot el seu sistema d'il·luminació és amb tecnologia LED (la qual cosa suposarà un estalvi energètic del 56%) i posa catorze carregadors per a cotxes elèctrics a disposició dels clients.\nAmb l'obertura d'aquesta nova botiga a Girona, Leroy Merlin crea més de 200 llocs de treball (dels quals 154 són directes i 60 més, indirectes). La companyia destaca que, precisament, confia en empreses locals a l'hora de contractar "els serveis de neteja, instal·lació i seguretat, entre d'altres".\nDurant la inauguració, el director de Leroy Merlin a Girona ha destacat que la nova botiga té "una clara vocació de servei" cap als gironins. I que busca fidelitzar-los "a través de l'ús i l'experiència amb els nostres productes, fent més assequibles i accessibles totes les solucions, garantides a la botiga o amb disponibilitat immediata".\nTot i que la inauguració s'hagi fet avui, la botiga no obrirà portes fins demà. El seu horari serà de dos quarts de deu del matí a les deu de la nit (de dilluns a dissabte, i també els diumenges i festius d'obertura). L'establiment a l'Avellaneda de Girona se suma als vint punts de venda que el gegant del bricolatge ja té repartits arreu de Catalunya (tres dels quals, a les comarques gironines).\nAmb la botiga de Girona, Leroy Merlin compta ja amb 135 punts de venda repartits arreu del territori estatal. La companyia, centrada en el condicionament de la llar, ofereix productes de bricolatge, construcció, decoració i jardineria. Arreu de l'Estat compta amb més de 13.500 col·laboradors (1.460 dels quals, a Catalunya). L'any passat, Leroy Merlin Espanya va facturar 2.182 milions d'euros.


Tallers de Comunicació Augmentativa per a Centre d'Adults :: Associació AREMI - Paràlisi Cerebral - Lleida\ninici > Actualitat > Tallers de Comunicació Augmentativa per a Centre d'Adults\nQuè són els Sistemes Augmentatius i/o Alternatius de Comunicació?\nÉs tracta de formes d’expressió diferents del llenguatge parlat, adreçats a augmentar i/o compensar les dificultats de comunicació de les persones.\nEls tallers de comunicació es plantegen com una via de col·laboració entre professionals que participen en projectes adreçats a la millora de la comunicació dels usuaris, tant si es tracta de persones que s’incorporen a la comunicació augmentativa, com si en són usuàries de sistemes de comunicació alternativa i/o augmentativa (SAAC).\nEn aquesta ocasió, des del Centre per a l’Autonomia Personal Sírius-AREMI oferim la propera edició dels Tallers de Comunicació 2021, en format digital. D’aquesta manera pretenem facilitar i afavorir la participació dels professionals i fomentar l’ús de la Comunicació Augmentativa als centres on s’atenen adults amb necessitats comunicatives.\nEn el cas que estigueu interessats, en aquest enllaç trobareu la informació sobre els tallers i podreu omplir el qüestionari d’inscripció fins el dia 20 de novembre de 2020.